CELEX: 62015TN0732
Language: da
Date: 2015-12-14 00:00:00
Title: Sag T-732/15: Sag anlagt den 14. december 2015 — ICA Laboratories m.fl. mod Kommissionen

29.2.2016   
            
            
               DA
            
            
               Den Europæiske Unions Tidende
            
            
               C 78/22
            
         Sag anlagt den 14. december 2015 — ICA Laboratories m.fl. mod Kommissionen
   (Sag T-732/15)
   (2016/C 078/33)
   Processprog: engelsk
   
      Parter
   
   
      Sagsøgere: ICA Laboratories Close Corp. (Century City, Sydafrika), ICA International Chemicals (Proprietary) Ltd (Century City) og ICA Developments (Proprietary) Ltd (Century City) (ved advokaterne K. Van Maldegem og R. Crespi samt solicitor P. Sellar)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling, og sagsøgerne gives medhold.
            
         
               —
            
            
               Kommissionens forordning (EU) 2015/1910 af 21. oktober 2015 om ændring af bilag III og V til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for guazatin i eller på visse produkter (1), annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har gjort gældende, at Kommissionen med vedtagelsen af forordning (EU) 2015/1910, hvorved der fastsættes en maksimalgrænseværdi på 0,05 mg/kg af aktivstoffet guazatin i eller på visse produkter, har begået overtrædelser af EU-retten og undladt at anvende almindelige principper i EU-retten.
   
               1.
            
            
               Med det første anbringende gøres det gældende, at Kommissionen har tilsidesat den sydafrikanske regerings og sagsøgernes berettigede forventninger og overtrådt retligt bindende regler i forordning (EF) nr. 396/2005 (2) ved at undlade at tage hensyn til de tilgængelige videnskabelige og tekniske oplysninger.
            
         
               2.
            
            
               Med det andet anbringende gøres det gældende, at Kommissionen har foretaget en række åbenbare fejlvurderinger ved at støtte sig på to udtalelser fra Den Europæiske Fødevaresikkerhedsautoritet, hvis indhold afslører disse fejl.
            
         
               3.
            
            
               Med det tredje anbringende gøres det gældende, at Kommissionen har tilsidesat sagsøgernes ret til forsvar. Kommissionen har henholdt sig til en påstået videnskabelig bekymring, som der hverken gives nogen oplysninger om i den anfægtede forordning eller i de dokumenter, som den anfægtede forordning er baseret på.
            
         
               4.
            
            
               Med det fjerde anbringende gøres det gældende, at den anfægtede forordning er uforholdsmæssig. Kommissionen har valgt den mest bebyrdende foranstaltning, hvor andre og mere forholdsmæssige foranstaltninger stod til dens rådighed.
            
         
      (1)  Kommissionens forordning (EU) 2015/1910 af 21.10.2015 om ændring af bilag III og V til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for guazatin i eller på visse produkter (EUT L 280, s. 2).
   
      (2)  Europa-Parlamentets og Rådets forordning (EF) nr. 396/2005 af 23.2.2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70, s. 1).